Agni-Prime मिसाइल का सफल परीक्षण, परमाणु हथियार ले जाने में सक्षम
भारत सरकार के रक्षा अनुसंधान एवं विकास संगठन (DRDO) ने अग्नि (Agni) सीरीज की नई मिसाइल Agni-Prime का सफल परीक्षण किया है
नई दिल्ली। भारत सरकार के रक्षा अनुसंधान एवं विकास संगठन (DRDO) ने अग्नि (Agni) सीरीज की नई मिसाइल Agni-Prime का सफल परीक्षण किया है। सूत्रों से मिली जानकारी के अनुसार परीक्षण सोमवार सुबह 10.55 बजे ओडिशा के तट के पास  डॉ अब्दुल कलाम टापू पर किया गया है। सूत्रों के अनुसार परीक्षण के दौरान मिसाइल सभी पैमानों पर सटीक पाई गई है। Agni सीरीज कि यह नई मिसाइल Agni Prime 1000-2000 किलोमीटर तक सटीक निशाना साध सकती है। भविष्य में इस मिसाइल को सेना में शामिल किया जा सकता है। यह मिसाइल परमाणू हथियार के साथ हमला करने में सक्षम है। 